Diari Oficial de la Generalitat Valenciana


Sumari del DOGV 6624, del 06-10-2011 (2011/10500)

RESOLUCIÓ de 22 de setembre de 2011, de la Conselleria d'Hisenda i Administració Pública, per la qual s'accepta la cessió gratuïta realitzada per l'Ajuntament de València a favor de la Generalitat de diverses parcel·les de la seua propietat situades en l'àmbit del Pla Especial Nou Hospital Universitari La Fe.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6624

Data del DOGV
:   06-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10084


Data del document
:   22-09-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 22 de setembre de 2011, de la Conselleria d'Hisenda i Administració Pública, per la qual s'accepta la cessió gratuïta realitzada per l'Ajuntament de València a favor de la Generalitat de diverses parcel·les de la seua propietat situades en l'àmbit del Pla Especial Nou Hospital Universitari La Fe. [2011/10635]  
L'Ajuntament de València, en sessió de la Junta de Govern Local realitzada el dia 27 de març de 2009, acordà la cessió gratuïta a la Generalitat de diverses parcel·les de la seua propietat situades en l'àmbit del Pla Especial Nou Hospital Universitari La Fe en compliment del conveni subscrit entre ambdues administracions el 19 d'octubre de 2007.   
  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de les parcel·les.  
La cessió es realitza amb la finalitat de complir el que establix la clàusula tercera del conveni subscrit el 19 d'octubre de 2007 entre l'Ajuntament i la Generalitat en el qual s'establix la cessió recíproca d'immobles, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de València de les parcel·les següents situades en la dita població:  
Parcel·la 1: tram del camí entrada Surdo de 441,95 m² de superfície, consta inscrita en el Registre de la Propietat de València 12 al tom 2093, llibre 268 de la secció 4ª de Russafa, foli 22, finca 15045, inscripció 1a.   
Referència cadastral: 5896115Y2659F0001XA.   
Parcel·la 2: tram del camí entrada Xufer de 335,27 m² de superfície, consta inscrita en el Registre de la Propietat de València 12 al tom 2093, llibre 268 de la secció 4ª de Russafa, foli 21, finca 15956, inscripció 1a.   
Referència cadastral: 589611542659F0001DA.   
Parcel·la 3: tram del camí de l'assagador del Morro de 986,41 m² de superfície, consta inscrita en el Registre de la Propietat de València 12 al tom 2093, llibre 268 de la secció 4ª de Russafa, foli 23, finca 15219, inscripció 1a.   
Referència cadastral: 6295201Y2669E0001YY.   
Parcel·la 4: tram del camí entrada del Palmer de 508,31 m² de superfície, consta inscrita en el Registre de la Propietat de València 12 al tom 2093, llibre 268 de la secció 4ª de Russafa, foli 20, finca 15138, inscripció 1a.   
Referència cadastral: 2264561VC5285X3187KT.   
Parcel·la 5: tram col·lector sud - ramal trànsits de 6.861,65 m² de superfície, consta inscrita en el Registre de la Propietat de València 12 amb una superfície de 6.420 m² al tom 2106, llibre 272 de la secció 4ª de Russafa, foli 166, finca 15808, inscripció 1a.   
Referència cadastral: 2368438YU6658Z7034GT.   
Les parcel·les s'accepten lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de València, s'efectua en compliment del conveni subscrit entre ambdues administracions el 19 d'octubre de 2007 i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i tramesa com a sol·licitud de reversió a la Conselleria d'Hisenda i Administració Pública, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 22 de setembre de 2011.- El conseller d'Hisenda i Administració Pública: José Manuel Vela Bargues.